gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6328, del 09-08-2010 (2010/8960)

CORRECCIÓ d'errades de la Resolució de 30 de juny de 2010, de les direccions generals d'Ordenació i Centres Docents, d'Avaluació, Innovació i Qualitat Educativa i Formació Professional i de Personal, per la qual es dicten instruccions en matèria d'ordenació acadèmica i d'organització de l'activitat docent als centres que impartixen Educació Secundària Obligatòria i Batxillerat per al curs 2010-2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6328

Data del DOGV
:   09-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8960


Data del document
:   20-07-2010

Organisme emissor
:   Conselleria d'Educació

Tipus de document
:   Correcció d'errades

Correcció d'errades

 Descriptors 

:   * centre d'ensenyament
    * reconeixement de títols
    * organització de l'ensenyament
    * ensenyament professional
    * ensenyament secundari
    * ensenyament obligatori
    * títol d'estudis

CORRECCIÓ d'errades de la Resolució de 30 de juny de 2010, de les direccions generals d'Ordenació i Centres Docents, d'Avaluació, Innovació i Qualitat Educativa i Formació Professional i de Personal, per la qual es dicten instruccions en matèria d'ordenació acadèmica i d'organització de l'activitat docent als centres que impartixen Educació Secundària Obligatòria i Batxillerat per al curs 2010-2011. [2010/8960]  
Advertits errors en la Resolució de 30 de juny del 2010, de les direccions generals d'Ordenació i Centres Docents, d'Avaluació, Innovació i Qualitat Educativa i Formació Professional i de Personal, per la qual es dicten instruccions en matèria d'ordenació acadèmica i d'organització de l'activitat docent als centres que impartixen Educació Secundària Obligatòria i Batxillerat per al curs 2010-2011 (DOCV núm. 6307, de 09.07.2010), procedix la seua rectificació de la manera següent:  
El punt 1 de l'apartat «consideracions finals» de l'annex I, ha de quedar redactat en els termes següents:  
«1. Este annex de la present resolució s'aplicarà, per al curs acadèmic 2010-2011, en els centres docents públics de la Comunitat Valenciana que, degudament autoritzats, impartisquen ensenyances d'Educació Secundària Obligatòria i Batxillerat. Pel que fa als centres privats concertats, l'Annex I d'esta resolució s'aplicarà, amb caràcter supletori, únicament en els apartats relatius a les ensenyances, matrícula i centres de pràctiques».  
València, 20 de juliol del 2010.- El director general d'Ordenació i Centres Docents: Rafael Carbonell Peris; la directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana; el director general de personal: David Barelles Adsuara.
Diari Oficial de la Generalitat Valenciana


Sumari del DOGV 6417, del 15-12-2010 (2010/13815)

RESOLUCIÓ de 30 de novembre de 2010, de l'Institut Valencià de Finances, per la qual s'adjudiquen i s'acorda l'emissió amb data 1 de desembre de 2010, de Pagarés de la Generalitat Valenciana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6417

Data del DOGV
:   15-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13788


Data del document
:   30-11-2010

Organisme emissor
:   Institut Valencià de Finances

Tipus de document
:   Resolució

RESOLUCIÓ de 30 de novembre de 2010, de l'Institut Valencià de Finances, per la qual s'adjudiquen i s'acorda l'emissió amb data 1 de desembre de 2010, de Pagarés de la Generalitat Valenciana. [2010/13214]  
El conveni d'adjudicació d'operacions de crèdit a curt termini regula i especifica les característiques de les operacions de finançament que realitza la Generalitat Valencia, i una de les modalitats que reflectix este conveni és la col·locació de pagarés a mida.  
Les lleis anuals de pressuposts establixen els límits per al Deute de la Generalitat Valenciana.  
El Decret 132/1992, de 20 de juliol, i el Decret 94/1996, de 21 de maig, tots dos del Govern valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública, atribuïxen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.   
La Resolució de 29 de setembre de 1998, del director general de l'Institut Valencià de Finances, establix els imports mínims de subscripció i altres característiques dels valors de deute públic de la Generalitat Valenciana.  
Una vegada rebuda la proposta d'una operació de finançament a favor de la Generalitat Valenciana el passat dia 15 de novembre de 2010, l'Institut Valencià de Finances, d'acord amb la normativa vigent i a fi d'iniciar la seua cotització en la Central d'Anotacions en Compte del Banc d'Espanya, resolc:  
Primer  
Adjudicar l'import de 5.000.000,00 d'euros a Caixa Ontinyent al termini de 18 mesos i amb tipus d'interés anual del 4,00% (Base actual/365).  
Segon  
La quantitat a ingressar serà de 5.000.000,00 euros i els interessos que en resulten seran pagadors al venciment. L'import que ha d'abonar la Generalitat Valenciana al venciment serà de 5.303.265,22 euros.  
Tercer  
Acordar l'emissió de Pagarés de la Generalitat Valenciana amb data 1 de desembre de 2010, sota la representació d'anotacions en compte pel termini i l'import amunt indicats.  
València, 30 de novembre de 2010.- El director general: Jorge Vela Bargues.
Diari Oficial de la Generalitat Valenciana


Sumari del DOGV 6248, del 19-04-2010 (2010/3889)

Informació pública de l'estudi econòmic financer de la modificació puntual del pla general d'ordenació urbana referida als carrers en projecte 13, 14 i 15, promoguda per la Universitat de València.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6248

Data del DOGV
:   19-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3889


Data del document
:   06-04-2010

Organisme emissor
:   Ajuntament de Burjassot

Tipus de document
:   Anunci

Descriptors 

:   * Burjassot
    * administració local
    * pla d'urbanisme

Informació pública de l'estudi econòmic financer de la modificació puntual del pla general d'ordenació urbana referida als carrers en projecte 13, 14 i 15, promoguda per la Universitat de València. [2010/3889]  
En compliment del que disposa l'article 90.2 de la Llei 16/2005, Urbanística Valenciana, se sotmet a informació pública, durant un termini d'un mes, comptador des de la publicació d'aquest edicte en el Diari Oficial de la Comunitat Valenciana, l'estudi econòmic financer corresponent a la modificació puntual del pla general d'ordenació urbana promoguda per la Universitat de València als carrers en projecte 13, 14 i 15.  
Durant el termini indicat, els qui estiguen interessats, podran examinar l'expedient durant les hores d'oficina i presentar les al·legacions que estimen oportunes.  
Burjassot, 6 d'abril de 2010.- L'alcalde: José L. Andrés Chavarrias.
Diari Oficial de la Generalitat Valenciana


Sumari del DOGV 6246, del 15-04-2010 (2010/4110)

CORRECCIÓ d'errades de la Resolució de 22 de març de 2010, del Rectorat de la Universitat d'Alacant, per la qual nomena funcionària de carrera de l'escala tècnic mitjà, administració especial, sector investigació, amb destinació al Servei de Gestió de la Investigació i Transferència de Tecnologia d'aquesta.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/4110


Data del document
:   13-04-2010

Organisme emissor
:   Universitat d'Alacant

Tipus de document
:   Correcció d'errades

Anàlisi jurídica

 Descriptors 

:   * funcionari

CORRECCIÓ d'errades de la Resolució de 22 de març de 2010, del Rectorat de la Universitat d'Alacant, per la qual nomena funcionària de carrera de l'escala tècnic mitjà, administració especial, sector investigació, amb destinació al Servei de Gestió de la Investigació i Transferència de Tecnologia d'aquesta. [2010/4110]  
En el Diari Oficial de la Comunitat Valenciana número 6240, de 7 d'abril de 2010, es publica la Resolució de 22 de març de 2010, del Rectorat de la Universitat d'Alacant, per la qual es nomena funcionària de carrera de l'escala tècnic mitjà, administració especial, sector investigació, amb destinació al Servei de Gestió de la Investigació i Transferència de Tecnologia d'aquesta, en la qual s'ha observat un error en l'annex a què fa referència la resolució, que es corregeix a continuació.  
On diu:  
«Acceso libre  
Escala oficial especialista, administración especial, sector investigación, con destino en el Servicio de Gestión de la Investigación y Transferencia de Tecnología».  
Ha de dir:  
«Acceso libre  
Escala técnico medio, administración especial, sector investigación, con destino en el Servicio de Gestión de la Investigación y Transferencia de Tecnología».  
Alacant, 13 d'abril de 2010.- El rector: Ignacio Jiménez Raneda.
Diari Oficial de la Generalitat Valenciana


Sumari del DOGV 6295, del 23-06-2010 (2010/6783)

Adjudicació definitiva número 539/2009. Subministrament i posada en funcionament de l'equipament del Centre de Dades del nou Hospital Universitari la Fe.
---------------------------------------------------------------------------------------------------------------------------------------------------------

### Dades del document

Número de DOGV
:   6295

Data del DOGV
:   23-06-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/6783


Data del document
:   10-06-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació definitiva número 539/2009. Subministrament i posada en funcionament de l'equipament del Centre de Dades del nou Hospital Universitari la Fe. [2010/6783]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. carrer Misser Mascó, 31, 46903 - València. Telèfon 75 568 40 80, fax 96 386 01 62.  
c) Número d'expedient: 539/2009.  
2. Objecte del contracte  
a) Tipus de contracte: contracte de subministraments  
b) Descripció de l'objecte: Subministrament i posada en funcionament de l'equipament del Centre de Dades del nou Hospital Universitari la Fe  
c) Lots: --  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6148.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: un milió cinc-cents mil euros (1.500.000 €) IVA exclòs; un milió sis-cents setanta-quatre mil tres-cents seixanta euros (1.674.360 €) IVA inclòs.  
5. Adjudicació definitiva  
a) Data: 19 d'abril de 2010.  
b) Contractista: FULTON  
c) Nacionalitat: espanyola.  
d) Import d'adjudicació: un milió dos-cents mil euros (1.200.000 €) IVA exclòs; un milió tres-cents noranta-dos mil euros (1.392.000 €) IVA inclòs  
València, 10 de juny de 2010.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6285, del 09-06-2010 (2010/6313)

Aprovació definitiva de la reparcel·lació voluntària de l'àmbit del carrer La Paz.
----------------------------------------------------------------------------------

### Dades del document

Número de DOGV
:   6285

Data del DOGV
:   09-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6313


Data del document
:   31-05-2010

Organisme emissor
:   Ajuntament de Losa del Obispo

Tipus de document
:   Anunci

Descriptors 

:   * Losa del Obispo
    * administració local
    * pla d'urbanisme

Aprovació definitiva de la reparcel·lació voluntària de l'àmbit del carrer La Paz. [2010/6313]  
Per Resolució d'Alcaldia número 68, de data 31 de maig de 2010, es va aprovar definitivament la reparcel·lació voluntària de l'àmbit del carrer de La Paz.  
Contra aquest acte podrà formular-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquest anunci, o potestativament recurs de reposició a interposar en el termini màxim d'un mes davant de l'òrgan que dicta l'acord a impugnar, sense perjudici que puga exercir-se qualsevol altre recurs que s'estime procedent.  
Losa del Obispo, 31 de maig de 2010. L'alcalde president: Benjamín M. Aparicio Cervera.
Diari Oficial de la Generalitat Valenciana


Sumari del DOGV 6383, del 25-10-2010 (2010/11750)

Notificació en extracte de proposta de resolució. Expedient sancionador ESSANC/12/2010/0063.
--------------------------------------------------------------------------------------------

### Dades del document

Número de DOGV
:   6383

Data del DOGV
:   25-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11651


Organisme emissor
:   Conselleria de Governació

Tipus de document
:   Anunci

Notificació en extracte de proposta de resolució. Expedient sancionador ESSANC/12/2010/0063. [2010/11263]  
Intentada en dues ocasions la notificació a l'interessat o als seus representants que a continuació es relacionen, sense que la mateixa s'haja pogut realitzar per causes no imputables a l'administració, de l'acte administratiu que a continuació es relaciona, es procedix a la publicació d'un extracte del mateix en el Diari Oficial de la Comunitat Valenciana, de conformitat amb l'article 59.5 de la Llei 30/1992 de 26 de novembre de Règim Jurídic de les Administracions Públiques i Procediment Administratiu Comú, en relació amb l'art. 61 del mateix text legal.  
Perquè l'interessat puga tindre coneixement íntegre de l'acte i quede constància de tal coneixement, podrà comparéixer en el termini de 10 dies des de la publicació del present anunci en el Diari Oficial de la Comunitat Valenciana o en el tauler d'anuncis del seu últim domicili conegut, en la seu de la Direcció Territorial de la Conselleria de Governació, situada a C/ Major, 78, de Castelló de la Plana, de dilluns a divendres en horari de 9.00 a 14.00 h.  
Transcorregut el termini esmentat sense haver-se efectuat la compareixença, la notificació s'entendrà produïda amb caràcter general des de l'endemà del venciment del termini indicat.  
1. Expedient: ESSANC/12/2010/0063  
Procediment sancionador en matèria d'espectacles, establiments públics i activitats recreatives.  
Acte administratiu: proposta de resolució  
Interessat: Manuel Lopez Soriano  
Últim domicili conegut: carrer Luis Vives, 1 - 4t, de Borriana  
Castelló de la Plana, 18 d'octubre de 2010.- El director territorial: Juan Ramon Barberá Ibañez.
Diari Oficial de la Generalitat Valenciana


Sumari del DOGV 6386, del 28-10-2010 (2010/11214)

Notificació de resolució en matèria d'adopcions. Expedient número 12/67/2006/N.
-------------------------------------------------------------------------------

### Dades del document

Número de DOGV
:   6386

Data del DOGV
:   28-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11471


Organisme emissor
:   Conselleria de Benestar Social

Tipus de document
:   Anunci

Notificació de resolució en matèria d'adopcions. Expedient número 12/67/2006/N. [2010/11395]  
Per no haver-se pogut practicar les notificacions personals a la interessada, dels distints actes administratius que a continuació es relacionen, es procedix a la seua publicació en extracte en el Diari Oficial de la Comunitat Valenciana, d'acord amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 del mateix text legal.  
Perquè la persona interessada puga tindre coneixement íntegre de l'acte i en quede constància, podrà comparéixer en el termini de 10 dies, des de la publicació del present anunci en el DOCV, en la seu de la Direcció Territorial de Benestar Social de Castelló, Secció d'Acolliments, sítia en avinguda Germans Bou, número 81, de Castelló de la Plana, en horari de 9.00 a 14.00 hores.  
Expedient número: 12/67/2006/N  
Persona interessada: Esther Cortés Zapatero  
Últim domicili conegut: carrer Escultor Benlliure, 1, 12499 Benicàssim   
Resolució de 26 d'agost de 2010, de la Direcció Territorial de Benestar Social de Castelló, en la qual es declara conclús el procediment d'adopció internacional, per desistiment dels sol·licitants i es procedix a este.  
Contra les dites resolucions pot interposar-se recurs d'alçada en el termini d'un mes davant de la Direcció General de Família i Adopcions, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Castelló de la Plana, 18 d'octubre de 2010.- El director territorial: Vicente Tejedo Tormo.
Diari Oficial de la Generalitat Valenciana


Sumari del DOGV 6242, del 09-04-2010 (2010/2841)

Notificació de la sentència dictada en el judici verbal número 1099/2009.
-------------------------------------------------------------------------

### Dades del document

Número de DOGV
:   6242

Data del DOGV
:   09-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2841


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 1099/2009. [2010/2841]  
Judici verbal 001099/2009   
Miriam Muñoz Peiró, secretària judicial del Jutjat de Primera Instància número 21 de València.   
Mitjançant aquest edicte faig saber:  
Que en aquest Jutjat se segueix el judici verbal 001099/2009 a instàncies de Caixa Rural del Mediterrani, Ruralcaixa SCC, representada per la procuradora Silvia López Monzó i assistida pel lletrat Rafael Vicente Corell Raga, contra José Miguel Torromé Baviera, per a reclamar 1.806,31 euros.  
En el judici a què es fa referència s'ha dictat la resolució que té el text que literalment és com segueix:   
«Sentència número 185   
València, 1 de desembre de 2009  
Matilde Sabater Alamar, magistrada jutgessa del Jutjat de Primera Instància número 21 de València, ha vist aquestes actuacions de judici verbal, registrades amb el número 1099/09, en virtut de la demanda interposada por l'entitat Caixa Rural del Mediterrani, Ruralcaixa SCC, representada per la procuradora Silvia López Monzó i assistida pel lletrat Rafael Vicente Corell Raga contra José Miguel Torromé Baviera, rebel en aquestes actuacions; l'objecte del plet és la reclamació de 1.806,31 euros.  
Dispositiva  
Estime de forma íntegra la demanda interposada per l'entitat Caixa Rural del Mediterrani, Ruralcaixa SCC, contra José Miguel Torromé Baviera, i el condemne a pagar 1.806,31 euros i els interessos convencionals que es computaran de la forma que estableix el fonament de dret segon d'aquesta resolució.   
La part demandada pagarà les costes.   
Incloeu aquesta resolució en el llibre de sentències i deixeu-ne una testimoniança en les actuacions. Notifiqueu-la a les parts i feu-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València. Caldrà preparar el recurs davant d'aquest Jutjat, dins del termini de cinc dies, d'acord amb els tràmits que estableixen els articles 457 i següents de la Llei d'Enjudiciament Civil vigent. Així mateix, per a admetre l'apel·lació caldrà consignar un dipòsit de 50 euros en el compte del Jutjat 4553, clau 02 (DA 15.4, de la LO 1/2009).   
Aquesta és la meua sentència, que pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió de 23 de febrer de 2010, el magistrat jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació de sentència.   
València, 23 de febrer de 2010.- La secretària judicial: Miriam Muñoz Peiró.